**[Maaninkajärven koulun tuntijako ja oppilasarviointi](https://peda.net/kouvola/perusopetus/koulut/kirkonkylankoulu/huoltajalle/otjo/otjo)**

Maaninkajärven koulun oppimisen arvioinnista

Uusi opetussuunnitelma korostaa arviointimenetelmien monipuolisuuden lisäksi myös arviointia, joka ohjaa ja edistää oppimista. Arviointi perustuu aina tavoitteisiin ja palautetta annetaan koko lukuvuoden ajan ja monipuolisesti muullakin tavoin kuin todistusten avulla. Lisäksi arviointi perustuu aikaisempaa kattavammin dokumentointiin.

Maaninkajärven koulun tavoitteena on luoda oppilaalle myönteinen kuva kyvykkyydestä ja itsestä oppijana. Oppilaalle annetaan myönteistä ja kannustavaa sekä oppimista ohjaavaa palautetta sekä tarvittavaa tukea. Arvioinnissa korostetaan oppilaan vahvuuksia ja oppimista edistävää, rohkaisevaa ja keskustelevaa arviointikulttuuria.

Työskentely sisältyy oppiaineiden arviointiin, eikä sitä enää erillisenä todistuksen liitteenä arvioida. Käyttäytymisen arvioinnissa noudatetaan Kuopion kaupungin perusopetuksen arviointiohjeita.

**Alkuopetuksessa** oppilaat arvioivat omaa käyttäytymistään ja työskentelyään. Lisäksi alkuopetuksessa harjoitellaan positiivisen palautteen antamista ja vastaanottamista sekä oman mielipiteen ilmaisemista. Tavoitteet ovat ikäkauden ja oppilaiden edellytykset huomioon ottavia, konkreettisia ja helposti ymmärrettäviä ja arviointia suorittava opettaja käyttää monipuolisia arviointitapoja.

**3.-6. luokilla** tavoitteena on kehittyä oppijana ja kehittää oppilaan itsetuntoa ja oppimismotivaatiota. Arvioinnilla pyritään ohjaamaan oppilasta tunnistamaan ja kehittämään omia opiskelutaitojaan ja pyritään osoittamaan monenlaiset tavat onnistua työssä. Kolmannelta luokalta alkaen oppilaat asettavat tavoitteita omalle oppimiselleen. Luokanopettaja auttaa ja ohjaa niiden luomisessa. Oppilaat arvioivat myös omaa oppimisprosessiaan. Itse- ja vertaisarviointia toteutetaan sekä oppimisjakson aikana että jakson jälkeen arvioiden sekä työskentelyä että työn tulosta.

**Ylemmillä luokilla** onnistumisten ja vahvuuksien tunnistaminen ja oman oppimisen ja opintojen suunnittelu ja edistymisen tarkastelu on monipuolisempaa ja analyyttisempaa.

Oppimista **ohjaavan palautteen merkitys korostuu erityisesti nivelvaiheissa** esiopetuksesta perusopetukseen, toiselta vuosiluokalta kolmannelle, kuudennelta vuosiluokalta seitsemännelle sekä ennen päättöarviointia.

Opettaja arvioi omaa työtään suhteessa oppilaiden työn tuloksiin. Oppilaille annetaan mahdollisuus antaa palautetta myös opettajalle.

Jokaisen huoltajan on tärkeä tutustua lapsensa koulun opetussuunnitelmaan. Sen myötä huoltaja voi paremmin tukea lapsensa oppimista ja koulunkäyntiä ja osallistua myös koulun toiminnan suunniteluun ja kehittämiseen yhdessä koulun henkilöstön kanssa. Kodin ja koulun yhteistyö lisää oppilaan, luokan ja koko koulun hyvinvointia ja turvallisuutta. Toimiva yhteistyö on avain toimivan koulupolun rakentamiseen jokaiselle oppilaalle.

Arviointia käsitellään lukuvuoden ensimmäisessä vanhempainillassa ja asiasta tiedotetaan myös koulun kotisivulla.

**Vuosiluokat 1. – 6.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Oppiaine** |  | |  | **1** | **2** | **3** | **4** | **5** | **6** | Yhteensä |
| Äidinkieli ja kirjallisuus | | AI | | 7 | 7 | 5 | 5 | 4 | 4 | **32** |
| A1-kieli, englanti | | EN | |  |  | 2 | 2 | 3 | 2 | **9** |
| B1-kieli, ruotsi | | RU | |  |  |  |  |  | 2 | **2** |
| Matematiikka | | MA | | 3 | 3 | 3 | 4 | 4 | 4 | **21** |
| Ympäristöoppi | | YM | | 2 | 2 | 2 | 2 | 3 | 3 | **14** |
| Uskonto/ET | | KT | | 1 | 1 | 2 | 1 | 1 | 1 | **7** |
| Historia | | HI | |  |  |  |  | 1 | 1 | **2** |
| Yhteiskuntaoppi | | YH | |  |  |  | 1 | 1 | 1 | **3** |
| Taide- ja taitoaineet | | | | | | | | | | |
| Musiikki | | MU | | 1 | 1 | 1 | 1 | 1 | 1 | **6** |
| Kuvataide | | KU | | 1 | 1 | 1 | 2 | 1 | 1 | **7** |
| Käsityö | | KS | | 2 | 2 | 2 | 2 | 2 | 2 | **12** |
| Liikunta | | LI | | 2 | 2 | 3 | 2 | 2 | 2 | **13** |
| Taide- ja taitoaineiden valinnaiset | |  | |  |  | 1 KU | 1MU  1 LI |  |  | **3** |
| Valinnaiset aineet | |  | |  |  |  |  | 1 LI  1 IT | 1 IT | **3** |
| Kuopion lisätunnit | |  | | 1 MA | 1 MA | 1 MA |  |  |  | **3** |
| **Yhteensä** | |  | | **20** | **20** | **23** | **24** | **25** | **25** | **137** |
| Vapaaehtoinen A2-kieli | |  | |  |  |  | 2 | 2 | 2 |  |

**Vuosiluokat 7. – 9.**

|  |  |  |  |  |  |
| --- | --- | --- | --- | --- | --- |
| **Oppiaine** |  | 7 | 8 | 9 | **Yhteensä** |
| Äidinkieli ja kirjallisuus | | 3 | 4 | 3 | **10** |
| A1-kieli | | 2 | 2 | 3 | **7** |
| B1-kieli | | 2 | 1 | 1 | **4** |
| Matematiikka | | 3 | 4 | 4 | **11** |
| Biologia ja maantieto | | 2 | 2 | 3 | **7** |
| Fysiikka ja kemia | | 2 | 2 | 3 | **7** |
| Terveystieto | | 0,5 | 1,5 | 1 | **3** |
| Uskonto/ET | | 1 | 1 | 1 | **3** |
| Historia ja yhteiskuntaoppi | | 2 | 2 | 3 | **7** |
| Musiikki | | 2 |  |  | **2** |
| Kuvataide | | 2 |  |  | **2** |
| Käsityö | | 2 |  |  | **2** |
| Liikunta | | 2 | 3 | 2 | **7** |
| Kotitalous | | 3 |  |  | **3** |
| Taide- ja taitoaineiden valinnaiset | |  | 3 | 2 | **5** |
| Oppilaanohjaus | | 0,5 | 0,5 | 1 | **2** |
| Valinnaiset aineet | |  | 3 | 3 | **6** |
| **Yhteensä** | | **29** | **29** | **30** | **88** |
| Vapaaehtoinen A2-kieli | | 2 |  |  | 2 |

**Arviointi alaluokilla**

|  |  |  |  |  |  |
| --- | --- | --- | --- | --- | --- |
| LK | Syksy, **väliarviointi** | Kevät, **lukuvuosiarviointi** | | **Käyttäytymisen arviointi** |  |
| 1. | **Oppimiskeskustelu** | **Sanallinen** |  | **Sanallinen, liite** |  |
| 2. | **Oppimiskeskustelu** | **Sanallinen** |  | **Sanallinen, liite**  **Nivelvaiheen arviointi** |  |
| 3. | **Oppimiskeskustelu** | **Sanallinen** |  | **Sanallinen, liite** |  |
| 4. | **Oppimiskeskustelu** | **Sanallinen** |  | **Sanallinen, liite** |  |
| 5. | **Oppimiskeskustelu** | **Numeroarvioint**i **ja tarvittaessa sanallinen arviointi** |  | **Numero ja sanallinen liitteeseen** |  |
| 6. | **Oppimiskeskustelu** | **Numeroarvioint**i **ja tarvittaessa sanallinen arviointi** |  | **Numero ja sanallinen liitteeseen**  **Nivelvaiheen arviointi** |  |

**Arviointi yläluokilla**

|  |  |  |  |  |  |
| --- | --- | --- | --- | --- | --- |
| LK | Syksy, **väliarviointi** | Kevät, **lukuvuosiarviointi** | | **Käyttäytymisen arviointi** |  |
| 7. | **Numeroarviointi ja oppimiskeskustelu** | **Numeroarviointi ja tarvittaessa sanallinen arviointi** |  | **Numero ja tarvittaessa sanallinen arviointi** |  |
| 8. | **Numeroarviointi ja oppimiskeskustelu** | **Numeroarviointi** |  | **Numeroarviointi** |  |
| 9. | **Numeroarviointi ja oppimiskeskustelu** | **Numeroarviointi** |  | **Numeroarviointi** |  |